กังกังคอมิกส์

กังกังคอมิกส์ (ガンガン, "Gangan") เป็นนิตยสารในเครือของสำนักพิมพ์สแควร์เอนิกซ์ ซึ่งเป็นต้นกำเนิดของมังงะของค่ายเอนิกซ์ ก่อนที่บริษัทจะรีแบรนด์ใหม่และใช้ชื่อว่า "สแควร์เอนิกซ์" แล้วเผยแพร่นิตยสารหลายเล่มโดยมุ่งเป้าไปที่กลุ่มการตลาดผู้อ่านที่แตกต่างกันในตลาดญี่ปุ่น นิตยสารมังงะที่ถูกบรรยายความสวยงามของการ์ตูนยอดนิยมอย่างแขนกล คนแปรธาตุ , บันทึกแวมไพร์วานิทัส , โซลอีสเตอร์ ต่อมามังงะได้รับการรวบรวมเล่มนิตยสารภายใต้ชื่อแบรด์ต่างๆ เช่น กังกังคอมิกส์ (ガンガンコミックス, Gangan Komikkusu) , กังกังคอมมิคโจ๊กเกอร์ (ガンガンコミクスJOKER , Gangan Komikkusu Jōkā) , ยังกังกังโจ๊กเกอร์ (ヤングガンガンコミクス, Yang u Gangan โคมิกคุสุ) ซึ่งถูกระบุไว้ในนิตยสารและจัดทำเป็นอนุกรม แล้วชื่อแบรด์นิตยสารปกอ่อนเหล่านี้เกิดขึ้นจาก จากการละเว้น gekkan (月刊, สื่อพิมพ์รายเดือน) หรือแนวโชเน็น (少年, เด็กผู้ชาย) ในชื่อนิตยสารและใส่คำว่าคอมมิค (コミックス, Komikkusu) ตามหลังคำว่า "กังกัง" โดยซีรีส์มังงะในนิตยสารต่างๆ ของค่ายสแควร์เอนิกซ์ได้ถูกสยามอินเตอร์คอมิกส์ซื้อลิขสิทธิ์ไปหลายเรื่องไม่ว่าจะเป็น Pandora Hearts , ตำนานนักล่ามังกร , บันทึกแวมไพร์วานิทัส รวมทั้ง Phoenix Next มีการซื้อลิขสิทธิ์ผลงานใหม่ของอาจาย์ผู้เขียนแขนกล คนแปรธาตุ โดยใช้ชื่อว่า "ยมลแห่งยมโลก"
นิตยสาร.
กังกังโชเน็นรายเดือน 2534.
โชเน็นกังกังรายเดือน (月刊少年ガンガン, Gekkan Shōnen Gangan) เป็นมังงะที่รวมนิตยสารรายเดือนที่มีมากกว่า 600 หน้า โชเน็นกังกังเปิดตัวโดยค่ายเอนิกซ์ (ซึ่งค่ายปัจจุบันคือสแควร์เอนิกซ์) ในปี 2534 นิตยสารเอนิกซ์ต้องแข่งกับนิตยสารคู่แข่งรายอื่นเช่น โชเน็นแมกกาซีนรายเดือน , โชเน็นจัมป์รายเดือน , โชเน็นซูเปอร์ซันเดย์ แล้วมีเป้าหมายเป็นกลุ่มลูกค้าวัยรุ่นชาย (Shōnen แปลว่าเด็กหนุ่ม) มีเนื้อหาการนำเสนอมังงะแนวแอคชั่นและผจญภัยมากมาย แฟนตาชีองค์ประกอบนิยายแนววิทยาศาสตร์ นอกจากนี้สแควร์เอนิกซ์ยังเผยแพร่ กังกัง YG และกังกังวิงซ์รายเดือน
จีแฟนตาชีรายเดือน 2536.
จีแฟนตาชี (月刊Gファンタジー, "Gekkan Jī Fantajī") หรือที่รู้จักกันในชื่อของ กังกังแฟนตาชี เป็นนิตยสารโชเน็นมังงะของญี่ปุ่น ที่เปิดตัวในปี 2535 ตอนแรกนิตยสารโชเน็นฉบับพิเศษของกังกังใข้ชื่อว่า "Fantastic Comic" (ファンタスティックコミック) ในปี 2536 ได้ใช้ชื่อนิตยสารที่เป็นทางการของตัวเองว่า จีแฟนตาชีรายเดือน (月刊ガンガンファンタジー) ในฉบับ เดือนเมษายน พ.ศ. 2537 ก็ได้มีการเปลี่ยนชื่อเป็น จีแฟนตาชี ซึ่งเนื้อหามังงะจะถูกสร้างในธีมเหนือธรรมชาติ และมีฉากแฟนตาชี รวมทั้งฉากแอคชั่น หรือฉากสยองขวัญ
ยังกังกัง 2547.
ยังกังกัง (ヤングガンガン, Yangu Gangan) เป็นนิตยสารมังงะเซเน็นของญี่ปุ่น ตีพิมพ์โดยสำนักพิมพ์ของสแควร์เอนิกซ์ ซึ่งจะออกเดือนละสองครั้ง ในวันที่ 1 หรือวันที่ 3 ของวันศุกร์ นิตยสารนี้ตีพิมพ์ครั้งแรกเมื่อวันที่ 3 ธันวาคม พ.ศ. 2547
กังกังออนไลน์ 2551.
กังกังออนไลน์ (ガンガンオンライン, Gangan Onrain) เป็นแอปบนมือถือและเว็บไซต์ที่อ่านมังงะและไลท์โนเวลฟรี โดยสแควร์เอนิกซ์จะเป็นคนเผยแพร่และอัปเดต ซึ่งเว็บไซต์แมกกาซีนออนไลน์เปิดให้ใช้บริการเมื่อวันที่ 2 ตุลาคม 2551
กังกังโจ๊กเกอร์ 2552.
กังกังโจ๊กเกอร์รายเดือน (月刊ガンガンJOKER, Gekkan Gangan Joker) เป็นนิตยสารมังงะโชเน็นของญี่ปุ่น นิตยสารเปิดตัวโดยสำนักพิมพ์สแควร์เอนิกซ์ เมื่อวันที่ 22 เมษายน 2552
บิ๊กกังกัง 2553.
บิ๊กกังกังรายเดือน เป็นนิตยสารที่อยู่ในหมวดหมู่มังงะเซเน็นใน gangan ของเครือสแควร์เอนิกซ์
มังงะอัพ 2560.
มังงะอัพ (Manga-Up) เป็นเว็บไซต์และแอปมังงะรูปแบบอ่านออนไลน์ เหมือนกังกังออนไลน์ ที่รวบรวมผลงานยอดนิยมมากมาย ซึ่งโดยส่วนใหญ่เป็นผลงานมังงะดัดแปลงจากเกมกับนิยาย และมังงะออริจินอลที่มาเผยแพร่บนแอปนี้โดยเฉพาะ ในเดือนกรกฎาคมนั้น สแควร์เอนิกซ์ได้เปิดตัว Manga-Up! เวอร์ชันภาษาอังกฤษ โดยเปิดให้ดาวน์โหลดผ่านบนเพลย์สโตร์ เป็นเนื้อเรื่องมังงะที่ตีพิมพ์ตามนิตยสารอื่นๆ ในเครือ และจะเผยแพร่รายตอนให้ตรงเวลากับของทางญี่ปุ่น
นิตยสารที่เลิกตีพิมพ์.
กังกังพาวเวอร์ 2544-2552.
กังดังพาวเวอร์ (ガンガンパワード, Gangan Pawādo) เป็นนิตยสารมังงะแนวโชเน็น/เซเน็นที่ตีพิมพ์โดยสำนักพิมพ์สแควร์เอนิกซ์ ซึ่งนิตยสารฉบับล่าสุดวางจำหน่ายเมื่อวันที่ 21 กุมภาพันธ์ พ.ศ. 2552 และฉบับเดือนเมษายน ในปีพ.ศ. 2552 แต่ต่อมาก็ถูกแทนที่ด้วยกังกังโจ๊กเกอร์
กังกังวิงซ์ 2539–2552.
กังกังวินซ์รายเดือน (月刊ガンガンWING , Gekkan Gangan Wing) เป็นนิตยสารมังงะโชเเน็นของญี่ปุ่นที่ตีพิมพ์โดย สแควร์เอนิกซ์ ซึ่งนิตยสารฉบับล่าสุดได้ออกวางจำหน่ายในเดือนพฤษภาคม 2552 และเมื่อวันที่ 21 มีนาคม 2552 และต่อมาก็ถูกแทนที่ด้วยกังกังโจ๊กเกอร์